Ivanić-Grad, 15. siječnja 2020.

Radi ostvarivanja ciljeva utvrđenih vizijom i misijom, Upravno vijeće Javne vatrogasne postrojbe Grada Ivanić-Grada donosi

**POLITIKU KVALITETE**

Strateški cilj Javne vatrogasne postrojbe Grada Ivanić-Grada jest u što većoj mjeri ostvariti potrebe i očekivanja svojih korisnika te društva u cjelini kao krajnjeg korisnika. Ostvarenje toga cilja planiramo postići primjenjujući slijedeće temeljne principe upravljanja:

• Sustavnim radom na razumijevanju potreba i zahtjeva naših korisnika, čije zadovoljavanje postaje naša obveza.

• Osiguravanjem da svi postupci, radne upute i ostala dokumentacija budu kontinuirano obnavljani i prilagođeni potrebama naših korisnika.

• Stvaranjem takvog poslovnog okruženje od strane Uprave u kojem će zaposlenici, kao najvrjedniji resurs, biti motivirani i omogućeni da svim svojim sposobnostima rade na ostvarivanju zacrtanog cilja.

• Ispunjavanje zahtjeva zakona i propisa i preventivnim djelovanjem na sprečavanju eventualnih grešaka u radu.

• Osigurati da svaki zaposlenik razumije proces u kojem sudjeluje. Stalnim poboljšavanjem funkcioniranja i rezultata svakog segmenta sustava i održavanjem visokog stupnja osviještenosti i razumijevanju kvalitete u cijeloj postrojbi.

Javna vatrogasna postrojba Grada Ivanić-Grada će održavati i razvijati sustav upravljanja kvalitetom sukladan zahtjevima Norme HRN EN ISO 9001.

Djelatnici postrojbe su svjesni da se od njih očekuje visoka stručnost, pouzdanost i učinkovitost i zato upoznavanje s politikom kvalitete te stalno održavanje unapređivanje sustava upravljanja postaju trajna obveza svakog zaposlenika postrojbe, a osobito Zapovjednika i Uprave.

Ova politika kvalitete predstavlja okvir za donošenje ciljeva kvalitete.

|  |  |
| --- | --- |
| Zapovjednik | Predsjednik Upravnog vijeća |
|  |  |
| Dario Kezerić | Ivan Žarko  |